cyanic-selkie/wikianc huggingface dataset:
Garcilaso de la Vega
Garcilaso de la Vega (gebore omstreeks 1501 – 14 Oktober 1536) was 'n Spaanse soldaat en digter. Alhoewel hy nie die eerste of die enigste digter was wat temas en poëtiese tegnieke uit die Italiaanse Renaissance in Spanje bekendgestel het nie was hy die mees invloedryke digter wat so gedoen het. Gedurende sy leeftyd was hy welbekend in poëtiese kringe. Sy digkuns is tot vandag toe steeds gewild. Na sy dood is sy werk in 1543 gepubliseer deur Juan Boscán. Dit het verskeie geannoteerde publikasies beleef, die eerste en mees beroemde waarvan in 1574 verskyn het.
H.D. Campagne
Skryfwerk
Ook sy gedigte staan meermale in diens van politieke protes en hy bedryf veral die satire om kommentaar te lewer op onaanvaarbare optredes. In die lang historiese gedig “Gedachten bij de beschouwing van het voorleeden en toekomstige lot van de Kaap” word gewaarsku teen diegene wat die Engelse verwelkom en hulle landgenote wat weier om onder Engelse heerskappy te staan in ballingskap stuur. Die lied “Afscheidsgroet van de Weledele Heren Bloemendaal, Coopmans, De Sitter en Van Barneveld, by gelegenheid van hun vertrek van de Kaap de Goede Hoop in Krijgsgevangenschap naar Engeland” besing die lof van diegene wat eerder gevangenskap sal uitdien as om onder Engelse bewind te staan. Sy verontwaardiging oor die bevordering van die oorloper Stephanus van Ryneveld van fiskaal tot regter onder die Engelse bewind, dokumenteer hy in die gedig “De Bevordering van den Heer Willem Stephanus van Ryneveld aan Mejuffrouw Catharina Allegonda van Lier”. Deur die titel van die gedig word onthul dat die bekende digteres Catharina Allegonda van Lier goed bevriend was met die oorloper. In “De Verwaandheid in Africa” bespot hy die grootdoenerigheid van die Kapenaars wat verlei word deur die hoë betrekkinge wat die Engelse veroweraars hulle aanbied. Groot is sy vreugde wanneer die Hollanders weer beheer oorneem in die Kaap en hy besing hierdie gebeurtenis in die vers “Ter gelegenheid van het nederhalen der Britsche en weder-ophysen der Bataafsche vlag, aan de Kaap de Goede Hoop, op den 21sten van February, 1803”. ’n Fragment van hierdie gedig word opgeneem in Gerrit Komrij se bloemlesing “Die Afrikaanse poësie in ’n duisend en enkele gedigte”. “De zedelijke grootheid” is ’n digstuk van hom en van sy gedigte word ook opgeneem in Uylenbroek se versameling “Kleine dichterlijke handschriften”, waar dit nie groot indruk maak nie.
Peet Steyn
Gemeentebediening
Nadat ds. Steyn in 1997 in Westonaria geëmeriteer het, het hy en sy vrou na die Wes-Rand verhuis en lidmate van die Gereformeerde kerk Witpoortjie geword, in dieselfde klassis waarin hulle toe reeds sedert 1967 gewoon het. Hier het ds. Steyn betrokke gebly met hulpdiens in Roodepoort en op Krugersdorp. Hulle het ook drie maande lank hulpdiens in Windhoek verrig. Hy het waar nodig met kerkraadadviese en beroepe vir die verskeie gemeentes in die klassis gehlp. Ook het hy betrokke geraak by die eredienste in Dobsonville en gereeld Sondae deurgebring waar hy eers in een van die plaaslike gemeentes gepreek het, en later die oggend die erediens (saam met 'n tolk) in ’n buurgemeente waargeneem het. Dié hulpdiens het hy steeds op 'n kleiner skaal voortgesit tot in 2008.
Gordonsbaai
Gordonsbaai is 'n dorp en vakansieoord aan die Valsbaai, Wes-Kaap, met sowat 17 000 inwoners.
Naam
Gordonsbaai is vernoem na Robert Jacob Gordon (1743–1795), die Nederlandse ontdekkingsreisiger van Skotse afkoms.
Valerie Wildman
Valerie Wildman (gebore 6 Augustus 1953) is 'n Amerikaanse aktrise. Sy is bekend vir haar rolle in die rolprent Salvador (1986) en in die televisiereekse Days of Our Lives (1965) en Beverly Hills, 90210 (1990).
.qa
Eksterne skakels
Toppdomän
Christian Grønvall
Christian Grønvall (gebore 9 April 1970) is 'n Deense akteur. Hy is bekend vir sy rolle in die rolprent The Boys from St. Petri (1991) en in die televisiereekse Pendlerkids (2012), Badehotellet (2013), en Tinka og kongespillet (2019).
Eilat
Eilat (Hebreeus: אֵילַת‎ [eiˈlat] ; Arabies: إيلات‎, aylaat‎ of Arabies: أيلة‎, aylat‎, ook Arabies: أم الرشراش‎, Um 'al-Rashrash) is die mees suidelike stad in Israel en een van die land se belangrikste hawens. Hierdie stad bied Israel oor die Golf van Akaba (hier Golf van Eilat genoem) en die Rooisee toegang tot die Indiese Oseaan. Dit is ook 'n gewilde vakansiebestemming weens goeie weer en die Rooisee se warm seestroom. Die stad grens aan die Jordaanse hawestad Akaba in die ooste en grens aan die Egiptiese dorp Arawa in die weste. In 2017 het Eilat 'n bevolking van sowat 51 000 gehad.
Naam
Die geologie en landskap is wisselend: met stollings- en metamorfe gesteentes, sandsteen en kalksteen; berge tot 892 meter bo seespieël; breë valleie soos die Arava, en seestrand aan die Golf van Akaba. Met 'n jaarlikse gemiddelde reënval van 28 millimeter en somertemperature van 40 °C en hoër, is waterbronne en plantegroei beperk. "Die hoofelemente wat die streek se geskiedenis beïnvloed het, was die koperbronne en ander minerale, die antieke internasionale paaie wat die gebied deurkruis het, en sy geopolitieke en strategiese posisie. Dit het gelei tot 'n nedersettingsdigtheid wat die omgewingstoestande trotseer."
Israelies-Arabiese konflik
Eilat word veral verdedig deur sy eie spesiale magte-eenheid Lotar Eilat. Dit is 'n reservis spesiale magte-eenheid van die IDF wat opgelei is in teen-terrorisme en gyselaarsredding in die Eilat-gebied, wat sedert sy stigting in 1974 aan baie teen-terroriste-missies in die streek deelgeneem het. Die Lotar-eenheid bestaan ​​uitsluitlik uit reserviste, burgers wat Eilat-inwoners tussen die ouderdomme van 20 en 60 moet wees, wat op roep is in geval van 'n terreuraanval op die stad. Dit is een van slegs drie eenhede in die IDF wat gemagtig is om gyselaars op eie bevel te bevry. In 2007 het die Eilat-bakkery-bomaanval drie burgerlike bakkers laat sterf. Dit was die eerste só 'n aanval in Eilat self, hoewel ander terreuraanvalle in die gebied uitgevoer is.
Kubuś
Kubuś was 'n Poolse Tweede Wêreldoorlogse gepantserde personeeldraer.
.ro
Eksterne skakels
Toppdomän
Hafnium
Eienskappe
Hafniumatome lyk baie soos sirkoniumatome. Hulle het amper dieselfde grootte en die chemiese eienskappe van die twee elemente ook amper dieselfde. Daar is net twee minerale wat as ertse vir hafnium kan dien, alviet en hafnoon, wat 'n volledige reeks mengkristalle met sirkoon vorm. Die metaal word verkry deur suiwering van sirkoon. Die jaarlikse produksie is nie meer as 50 ton nie.
Mary Kate Wiles
Mary Kate Wiles (gebore 28 Maart 1987) is 'n Amerikaanse aktrise en vervaardiger. Sy is bekend vir haar rol in die televisiereeks The Lizzie Bennet Diaries (2012).
Edoardo Villa
Styl en tegniek
In 1961, saam met Cecil Skotnes, Cecily Sash, Giuseppe Cattaneo en Sydney Kumalo, was Villa deel van die kunstenaarsgroep "Amadlozi" (Bantoe vir "gees van die voorvaders)" vir die bewuste bewilliging van Afrika beeldhoutradisies.
Falling in Reverse
Nason Schoeffler het die groep in April 2011 verlaat en is vervang deur Mika Horiuchi. Mika is later uitgeskop van die band na die skep van probleme met Radke. Die huidige baskitaarspeler, Ron Ficarro, het in Januarie 2012 by die groep aangesluit nadat die Mika Horiuchi.
Johannes Brill
Johannes Brill (*25 Desember 1842, Zutphen, Nederland- †10 Desember 1924, Bloemfontein, Suid-Afrika) was vanaf 1873 rektor van Grey-Kollege in Bloemfontein, wat in ’n belangrike lesing in 1875 op taalkundige grondslae verklaar dat Afrikaans ’n selfstandige taal is en daarmee die stryd om erkenning van die taal ’n groot hupstoot gee. Hy skryf ook verskeie ander artikels oor Afrikaans en lewer na sy aftrede verskeie publikasies oor die onderwys.
Skryfwerk
Na aftrede publiseer hy in 1910 in The South African Journal of Science die artikel Classics in our Secondary Schools, terwyl hy hom jarelank besig hou met die vertaling van die Iliad van Homeros, waarvoor hy nie ’n uitgewer kon vind nie.
Blake Sennett
Blake Sennett (gebore 22 September 1973) is 'n Amerikaanse akteur.
Deliese Bond
Stigting van die bond
Na Bisantium, was Sparta gretig om haar deelname aan die oorlog te beëindig. Die Spartane was van mening dat, met die bevryding van die Grieke op die Europese vasteland, en die Griekse stede van Klein-Asië, die oorlog se doelwit reeds voltrek is. Daar mag ook 'n gevoel bestaan het dat langtermyn sekuriteit vir die Asiatiese Grieke nie haalbaar was nie. Na afloop van Mykale, het die Spartaanse koning Leotychides voorgestel dat alle Grieke van Klein-Asië na Europa verplaas word, as enigste uitweg om hulle van die Persiese oorhand te bevry. Xanthippus, die Atheense aanvoerder te Mykale, het dit vurig verwerp; die Ioonse stede was oorspronklik Atheense kolonies, en die Atheners, indien niemand anders nie, sou die Ioniërs beskerm. Dit het die punt aangedui waar die leierskap van die Griekse Bondgenote effektief oorgegaan het na die Atheners. Met die Spartaanse onttrekking na Bisantium, was die leierskap van die Atheners voldwonge.
Welma Odendaal
Publikasies
2009 - Landskap met diere
Timoer
Die karakter van Tamerlane
Tamerlane het in tye van vrede bewys dat by 'n regverdige en wyse regeerder was. Boonop was by 'n groot beskermheer van die kuns en 'n knap skaakspeler. Hoewel hy baie in die Mohammedaanse geloof belang gestel het, was hy nie godsdienstig nie. Sy geloof was saamgevat in die spreuk “Rasti Rousti", wat beteken Mag is Reg.
.si
.si is die Internettopvlakdomein vir Slowenië.
Kobia
Habitat en gewoontes
Dit is 'n baie smaaklike eetvis.
Sjeik Abubakr Ahmad
Godsdienstige en sosiale standpunte
Hy het kommentaar teen geslagsgelykheid gelewer maar het later uitgeklaar dat hy die Indiese grondwet sal handhaaf.
Patrick Petersen
Patrick James Petersen (1951 - 1997) was 'n Afrikaanse skrywer en digter.
Skryfwerk
Hy skryf hoofsaaklik versetgedigte teen die onreg wat deur die apartheidsbeleid teen mense aangerig word. Hy begin sy gedigte publiseer in die letterkundige tydskrifte Staffrider, Ensovoort en Wietie. Sy eerste digbundel gee hy self uit onder die titel “Amandla ngawethu”, met die titel wat “mag aan die volk” beteken. Die bundel bevat dan ook hoofsaaklik politieke versetverse, waarin onder andere mildelik gebruik gemaak word van slagspreuke van die ANC. Die innoverende spelling en kreatiewe gebruik van alledaagse woorde beïndruk, sodat die gedigte telkens verras met oorspronklike segging. In 'n kort inleiding sonder hoofletters sit die digter die politieke agenda van sy poësie uiteen. “Dienaar van die nagereg” beskryf die jong kind se groeiende ontnugtering met die vader se werk as polisieman en gee 'n mooi teenstelling tussen die vader se werk en die lekkers wat hy vir sy kinders huis toe bring.
Publikasies
1987 - Advent
Water (molekuul)
Vorms van water
Water kan vele vorms aanneem. Die vastestof staan bekend as ys; die gastoestand staan bekend as waterdamp (of stoom). Water kan egter ook baie ander vorms aanneem soos onder andere glasys, wat 'n nie-kristallyne vastetoestand van water is.
Jacobus Nicolaas Geldenhuys
Ds. Jacobus Nicolaas Geldenhuys (22 Januarie 1875 – Strand, 5 Augustus 1941) was 'n baanbreker-predikant van die Nederduitse Gereformeerde Kerk in die destydse Suid-Rhodesië. Soos die naam van ds. P.A. Strasheim, die stigter van die eerste NG gemeentes in dié gebied, is ook ds. Geldenhuys s'n onlosmaaklik verbonde aan die groei en bestendiging van al die gemeentes gedurende die eerste dekade van die 20ste eeu; daarom is hy dan ook destyds die "Apostel van Rhodesië" genoem.
Water (molekuul)
Elektriese eienskappe
Suiwer water is eintlik 'n goeie isoleerder (swak geleier). Omdat water egter so 'n goeie oplosmiddel is, kom dit byna altyd saam met opgeloste stowwe daarin voor, dikwels in die vorm van 'n sout. Water met selfs 'n klein hoeveelheid onsuiwerhede is 'n baie beter geleier van elektriesiteit omdat die sout ontbind na vrye ione in waterige oplossings wat dien as draers vir die elektriese stroom.
Die waterewewig
Hier tree water as 'n basis op deurdat dit 'n H+ ioon ontvang. Omdat HCl 'n sterk suur is val amper alle HCl in ione uitmekaar.
Jacobus Nicolaas Geldenhuys
Noord-Rhodesië
Ds. Geldenhuys was ook 'n baanbreker van die streek wat later Zambië sou word, want hy was die eerste NG leraar wat doelbewus vir die belange van dié gebied probeer behartig het. Omdat sy werkkring reeds so groot was, kon hy nie veel doen nie, maar hy het wel langs die spoor en verder met 'n fiets die mense opgesoek, sakramente bedien en die pad vir sy opvolger oopgemaak. In Noord-Rhodesië moes hy en sy reisgenoot ook van 'n kano op die Zambezi gebruik maak en die gevare van krokodille trotseer. Toe hulle een aand langs die oewer van die rivier moes oornag, het 'n leeu hulle bekruip wat op vyf tree van die vuur af verwilder is.
Sy vertrek uit Bulawayo
Hy was toe nog ongetroud, want eers in 1913, toe hy al 37 of 38 jaar oud was, tree hy in die huwelik met 'n nooi Pretorius van Taung.
Terug na Suid-Rhodesië
Hy het hom beywer om vir Gwelo so 'n selfstandige gevoel moontlik te gee. Hoewel hy kon terugkyk met 'n gevoel van tevredenheid op sy aanvoorwerk in die eerste gemeentes, het hy besef die geldkwessie was met sy tweede verblyf in dié kolonie nog ewe brandend. Dit was egter op die geestelike deel van sy werk dat hy hom met dubbel ywer toegelê het en so het hy die gemeente op 'n hoër peil geplaas.
Demetrios Tsafendas
Demetrios Tsafendas (Lourenço Marques (Maputo), 14 Januarie 1918 – Pretoria, 7 Oktober 1999) was 'n Mosambieker wat die Suid-Afrikaanse Eerste Minister Hendrik Verwoerd, op 6 September 1966 vermoor het.
Volwasse lewe
In Mandini ontvang Tsafendas 'n brief van 'n bruin vrou, ene Helen Daniels, 'n lid van die Christian Church waarby Tsafendas ook in Griekeland betrokke geraak het. Sy nooi hom uit om Kaap toe te kom. Hy vertrek die volgende dag reeds en bly vir 6 weke by die vroom bruin gesin in Bellville-Suid. Onder Apartheid is Tsafendas soos alle ander Suid-Afrikaners amptelik volgens ras geklassifiseer. Ten spyte van sy gemengde afkoms is hy as wit geklassifiseer. Terwyl hy by die Danielse aanbly doen Tsafendas aansoek om herklassikasie as 'n kleurling. Sy rasseklassifikasie sou later deurslaggewend wees in die sluipmoord op Verwoerd aangesien slegs blankes toegelaat is om in die parlement te werk. In die tydperk woon hy gereeld byeenkomste van die Christian Church by.
Per Gundmann
Per Gundmann (30 Januarie 1906 – 6 Oktober 1967) was 'n Deense akteur. Hy was bekend vir sy rolle in die rolprente 5 raske piger (1933), Week-end (1935), I dag begynder livet (1939), en Tre piger fra Jylland (1957).
Logika
Logika is 'n vak wat die vorm van argumente in taal ondersoek om vas te stel of hulle geldig, of ten minste aanneemlik, is. Die twee belangrikste soorte logika is proposisionele logika, wat die rol van woordjies soos "nie", "en", "of" en "as" in argumente nagaan, en predikaatlogika, wat die rol van dinge, bewyse hul eienskappe en verhoudings in argumente betrek. Rekenaarwetenskap en kunsmatige intelligensie stimuleer nuwe vertakkings in dié meer as tweeduisend jaar oue wetenskap.
Proposisionele logika
As ons kyk na die logiese vorm van sinne wat uit eenvoudige ("atomiese") sinne opgebou is met behulp van die logiese woordjies, konnektiewe, soos "nie", "en", "of" en "as …, dan ...", dan het ons te doen met proposisionele logika, waar 'n proposisie dit is wat 'n sin sê, 'n bewering dus.
FIFA Sokker-Wêreldbekertoernooi in 1994
Formaat
Die FIFA Sokker-Wêreldbekertoernooi in 1994 is oor 31 dae tussen 24 verskillende nasies oor 52 wedstryde uitgespeel. Dit het op 17 Junie 1994 op die Soldier Field in Chicago met ’n wedstryd tussen die verdedigende kampioen Duitsland en Bolivië afgeskop. Die toernooi het geëindig by die Rose Bowl in Pasadena op 17 Julie met die eindstryd tussen Brasilië en Italië, waartydens Brasilië die Sokker-Wêreldbekertrofee ingepalm het. Dieselfde formaat is voorheen tydens die FIFA Sokker-Wêreldbekertoernooie in 1986 en 1990 ingespan.
Groepfase
Klassifisering binne elke groep was gegrond op die volgende puntestelsel:
Meeste doele aangeteken
Meeste doele aangeteken:
Bewys
In die eenvoudige argument en argumentvorm wat ons as voorbeeld gebruik het, kan mens onmiddellik, as't ware met een gedagtegreep, insien dat dit geldig is, dus dat die konklusie waar moet wees as die premisse waar is. By meer ingewikkelde argumente kan daar 'n groter begripsgaping wees tussen premisse en konklusie – 'n gaping wat ons volgens sekere reëls moet oorbrug met tussenstappe wat ons 'n bewys noem. 'n Voorbeeld:
Omdat dit nou nie so maklik is om onmiddellik in te sien dat die argument geldig is nie, bou mens 'n bewys op wat tussenstappe in die argument invoeg, op so 'n wyse dat elke tussenstap se geldigheid onbetwisbaar is. Die leser word gevra om self sulke tussenstappe in die argument te verskaf. Hier is 'n wenk: Dit is sekerlik 'n logiese waarheid wat ons mag aanvaar dat Andries nie gaan nie of wel gaan; ¬A Ú A. As ons dié twee moontlikhede afsonderlik ondersoek, word dit duidelik dat Bettie in beide gevalle wel gaan.
Nowosibirsk-oblast
Nowosibirsk-oblast (Russies: Новосиби́рская о́бласть, Nowosibirskaja oblast) is ’n oblast (deelgebied) van Rusland. Dit lê in die suidweste van die Siberiese Federale Distrik en die hoofstad is Nowosibirsk.
Predikaatlogika
Twee- en drieledige predikaatsimbole word gebruik om relasies tussen twee of drie objekte of individue uit te druk: P(a,b) kan beteken "a is groter as b"; en Q(a,b,c) kan beteken "a en b is onderskeidelik die pa en die ma van c".
Die predikaatlogika 'n baie beperkte uitdrukkingsvermoë in vergelyking met 'n natuurlike taal (soos Afrikaans of Zoeloe of Engels) Dit kan byvoorbeeld nie vrae of bevele of uitroepe weergee nie; kan alle wiskundige argumente (aksiomas, bewyse en stellings) daarin uitgedruk word. Dit speel ook 'n groot rol wanneer mens 'n rekenaar programmeer om te redeneer en 'n programmeertaal soos Prolog is daarop geskoei.
Jonas Gülstorff
Jonas Gülstorff (gebore 10 Januarie 1979) is 'n Deense akteur. Hy is bekend vir sy rolle in die rolprente Kærlighed ved første hik (1999), Anja & Viktor (2001), Anja & Viktor - Flaming Love (2007), en Anja & Viktor - In Sickness and in Health (2008).
Makriel
Voorkoms
Die vis het 'n ronde, gestroomlynde lyf wat dit amper soos 'n tuna laat lyk. Die stert is dun by die basis en maak 'n diep vurk. Die rugkant van die vis is helder silwerig, met donkergroen golwende lyne aan die kante, terwyl die pens silwerwit is. Op die pens is ook klein swart kolletjies. Die vinne is bleekblou. Die visse weeg selde meer as 'n 1 kg terwyl enkele visse van 3 kg al gevang is.
Biofisika
Teen die middel van die twintigste eeu het moderne fisika in 'n wye reeks toepassings sukses begin behaal. Die omvang daarvan het vertikaal uitgebrei vanaf die ondenkbaar klein binnekant van die kern tot die onbegrypbare eindeloosheid van die heelal. Fisika het terselfdertyd egter ook 'n kragtige horisontale uitwerking op ander vertakkings van die wetenskap gehad - dikwels dmv nuwe instrumentasie - asook op tegnologie. Fisiese metodes het vir biologie opvallende resultate opgelewer. Die ontdekking van die dubbele heliks van die DNS, ontbloot deur die generasie van X-straalbeelde van gekristalliseerde DNS, is sekerlik die mees opvallende voorbeeld wat 'n revolusie in genetika teweeggebring het. Sedertdien kon die meganismes van oorerwing in tasbare, stoflike terme verstaan en uiteindelik selfs gemanipuleer word. Nog 'n baie belangrike voorbeeld is kernmagnetiese resonansiebeelding, wat die vermoë het om chemiese beelde van selle, weefsel en selfs volledige liggame te verkry.
Andries Botha
Lewensloop
Hy het verskeie toekennings vir werk ontvang, onder andere die Volkskas Atelier Merieteprys (1987), die Kaapstadse Triënnale Merieteprys (1988), die Standard Bank Jong Kunstenaar-prys (1990) en die Nasionale Vita-prys (1992).
Hokkie
Reëls
Daar word onderskei tussen 'n langhoekhou, wat binne 3 m van die hoekvlag af uitgevoer moet word, en 'n korthoek- of strafhoekhou, wat van enige punt op die doellyn verder as 9 m van die doelhok af waargeneem kan word. Wanneer 'n verdedigende speler binne sy doelgebied 'n oortreding begaan waardeur 'n doel verhinder word, word 'n strafhou toegeken wat van 6 m voor die middelpunt van die doelhok af waargeneem word en net deur die doelwagter gekeer mag word.
Chris Pelser
Lewe en werk
Hy is in 1968 getroud met 'n musiekonderwyseres, Elza Combrinck. Drie kinders, twee dogters (Anelle en Carla) en 'n seun (Christo) word uit die huwelik gebore. Hulle is geskei terwyl Carla 'n baba is en daarna is hy vir 'n ruk getroud met die skryfster Ettie Bierman. Ná sy egskeiding van Ettie trou hy met die bekende digter Marié Blomerus. Beide sy laaste huwelike is kinderloos. Op 22 Augustus 2007 is hy aan emfiseem oorlede.
Prosa vir volwassenes
“Don de Ridder” verplaas die Don Quichote-verhaal na eietydse Suid-Afrika. Don de Ridder is bibliotekaris op Lambertsdal en sy geliefde Dulsie word deur sy bose vyand Hieronymus Bodenstein na Johannesburg ontvoer. Op sy gehawende Harley Davidson, vergesel van sy agterryer Zebalon Mbeki, gaan Don dan op soek na Dulsie. Don raak betrokke in groteske skermutselinge met verteenwoordigers van die Suid-Afrikaanse owerheid, waardeur die skewe rassepolitiek van die land en die absurditeit van die amptenary gesatiriseer word. Waar die verhaal begin as soektog na 'n vrou, word dit later ook 'n universele soeke na die sin van die lewe en na die self, wat voorspelbaar 'n futiele soektog is. In postmoderne styl weet die twee hoofkarakters dat hulle karakters in 'n boek is, maar ontmoet dan juis mense uit die werklike wêreld, soos Etienne Leroux en P.W. Botha. Hierdie roman word in 1990 genomineer vir die Rapportprys.
Gereformeerde Kerke in Suid-Afrika
Kerkregering
Soos in die Calvinistiese kerkbeskouing, is Christus self die Hoof van die Kerk. Die kerk volg die presbiteriale kerkregeringstelsel, waar die ouderling Christus se regering in die lig van die Skrif uitdra. Elke gemeente is selfstandig liggaam van Christus. Daarom word daar na die kerkverband in die meervoud verwys, nl, die Gereformeerde kerke in Suid-Afrika.
Allison Williams (aktrise)
Allison Williams (gebore 13 April 1988) is 'n Amerikaanse aktrise en skryfster. Sy is bekend vir haar rolle in die rolprent Get Out (2017) en in die televisiereeks Girls (2012).
Nieregeringsorganisasie
NRO's is moeilik om te definieer, en die term word nie altyd konsekwent gebruik nie. In sommige lande is die term NRO van toepassing op 'n organisasie wat in 'n ander land as 'n "Organisasie sonder winsoogmerk" bekend staan, en andersom. Daar is baie verskillende klassifikasies van NRO's wat gebruik word. Die algemeenste fokus is op "oriëntasie" en "werksaamheidsvlak". 'n NRO se oriëntasie verwys na die soort aktiwiteite wat dit dek. Hierdie aktiwiteite kan menseregte, die omgewing, die verbetering van gesondheid of ontwikkelingswerk insluit. 'n NRO se werksaamheidsvlak dui op die skaal waarop 'n organisasie werk, soos plaaslik, streeks, nasionaal of internasionaal.
Personeel
Baie NRO's word geassosieer met die gebruik van internasionale personeel wat in ontwikkelende lande werk, maar daar is baie NRO's wat staatmaak op plaaslike werknemers of vrywilligers. Daar is ietwat van 'n geskil of uitgewekenes na ontwikkelende lande gestuur moet word. Hierdie soort personeel word dikwels in diens geneem om 'n skenker gerus te stel wat wil sien dat die ondersteunde projek deur iemand van 'n geïndustrialiseerde land bestuur word. Die kundigheid van hierdie werknemers of vrywilligers kan egter teen 'n aantal faktore opgeweeg word: die koste van buitelanders is kenmerkend hoër, hulle het geen basiese verbintenisse met die land waarheen hulle gestuur word nie, en plaaslike kundigheid is dikwels ondergewaardeer.
Kuns
Teorie
In die negentiende eeu was kunstenaars vernaamlik gemoeid met idees van waarheid en skoonheid. Die estetiese teoretikus John Ruskin, wat 'n voorstander was van dit wat hy gesien het as die naturalisme van J.M.W. Turner, het die rol van kuns voorgestel as kommunikasie deur 'n kunsgreep van 'n essensiële waarheid wat slegs in die natuur gevind kan word.
Glastenbury, Vermont
Geskiedenis
Ná die Amerikaanse Burgeroorlog het Glastenbury uiteindelik 'n ekonomiese opswaai beleef. Sakebelange in die nabygeleë Bennington het die ekonomiese waarde van die uitgestrekte bosgebiede in die omgewing besef, en in 1872 is met die bou van 'n spoorweglyn begin, wat tot by die bergspits van Glastenbury Mountain geloop het. Die ingenieurs het soms hoogteverskille van tot by 250 voet per myl moes oorkom.
My Lai-menseslagting
Menseslagting
Die VSA-weermag het 14 offisiere aangekla op 17 Maart 1970 vir die weerhouding van inligting oor die menseslagting. Luitenant William Calley is in 1971 skuldig bevind op aanklag van voorbedagde moord vir sy bevel om die slagting uit te voer. Hy het 'n lewenslange vonnis ontvang, maar president Richard Nixon het 2 dae later beveel dat hy vrygelaat moet word. Calley was vir drie en 'n half jaar lank onder huis-arres in Fort Benning Georgia, waarna hy bevry is.
Monargie
]]
18de Oscar-toekenningsaand
Dit was die eerste Oscar-aand ná die Tweede Wêreldoorlog en dit was dus ’n glansryker geleentheid as tydens die oorlog. Die gipsbeeldjies van die oorlogstyd is vervang deur bronsbeeldjies met verguldsel. Desondanks het die regisseur Billy Wilder se stroewe drama The Lost Weekend die meeste pryse ingepalm. Dit was die eerste prent wat die Oscar vir beste rolprent én die Palme d'Or gewen het.
Mbombela-stadion
Rugby by die Stadion
Die eerste keer dat die All Blacks teen die Bokke in die Mbombela-stadion sou speel, was vir 26 September 2020 geskeduleer, maar die wedstryd is weens die COVID-19-pandemie gekanselleer. Die herskeduleerde wedstryd het op 6 Augustus 2022 plaasgevind, met Suid-Afrika wat 26-10 gewen het.
Natarivier
Die bolope van die Nata is die Amanzamnyamarivier, die Tegwanirivier (met die Maitengwedam) en die Nkangerivier. Eersgenoemde rivier ontspring wes van Figtree (so halfpad tussen Bulawayo en Plumtree) en mond uit in 'n delta op die noordoostelike punt van die Suapan (een van die panne rondom die Makgadigadipan). Om hierdie rede is dit die enigste riviere van Zimbabwe waarvan die water nie die see bereik nie en die riviere is die vernaamste bron van water vir die Magadigadipan-stelsel sedert die Botletle-rivier nie meer sover vloei nie.
Kenny Baker (Engelse akteur)
Kenny Baker (24 Augustus 1934 – 13 Augustus 2016) was 'n Engelse akteur. Hy was bekend vir sy rolle in die rolprente The Elephant Man (1980), Star Wars: Episode V - The Empire Strikes Back (1980), Time Bandits (1981), en Star Wars: Episode III - Revenge of the Sith (2005).
Hugenotetonnel
Vorm
Die tonnel het 'n konvensionele hoefystervorm. Met behulp van spesiale rekenaartegnologie is tot in die fynste besonderhede ontwerp met die oog op verkeersveiligheid.
Wellington, Wes-Kaap
Wapens
Munisipaliteit (2) — 'n Heraldieskorrekte wapen is in 1948 in gebruik geneem : Kepersgewys verdeel, silwer en  blou, in die  skildhoof twee skywe, ook blou, elk belaai met 'n goue fleur-de-lis, en in die skildvoet 'n silwer Hugenotekruis. Die skildhouers is behou, en silwer ankers is tot die goue krone gevoeg om hulle te differensieer. Die wapenspreuk is "Par foi et loyaute". Die wapen is in 1987 by die Buro vir Heraldiek geregistreer, en 'n blou muurkroon is toe as helmteken bygevoeg. Ivan Mitford-Barberton en H. Ellis Tomlinson het die wapen ontwerp.
Nizjni Nowgorod-oblast
Die Wolga-rivier loop deur die gebied. Een van Rusland se grootste kloosters is op die dorp Sarof geleë. Ander historiese dorpe sluit in Gorodets en Balachna.
Beatenberg (musiekgroep)
Beatenberg is 'n Suid-Afrikaanse popgroep uit Kaapstad, saamgestel uit Matthew Field, Robin Brink, en Ross Dorkin. In 2015 wen hulle ses SAMA's, insluitende Album van die jaar vir The Hanging Gardens of Beatenberg en Duo of groep van die jaar vir 'n samewerking met DJ Clock, waaruit die treffersnit "Pluto" in 2013 voortgevloei het. "Pluto" het die toekennings vir Vollengte aflaai-topverkoper en Terugbel-luitone-topverkoper by hierdie geleentheid ontvang.
Shambhala-Boeddhisme
duimnael|Sakyong Mipham. Die term Shambhala-Boeddhisme is in 2000 die eerste ingestel deur Sakyong Mipham. Hy het daarmee sy weergawe beskryf van die Shambhala-leringe wat oorspronklik deur sy pa, Chögyam Trungpa, geskep is as sekulêre praktyke om ’n verligte gemeenskap daar te stel in ooreenstemming met die Kagyu- en die Nyingma-skool van Tibettaanse Boeddhisme.
Ronnie Radke
Ronald Joseph Radke(gebore 15 Desember 1983),beter bekend onder haar verhoognaam Ronnie Radke, is 'n Amerikaanse sanger-liedjieskryfster en musikant. Hy is die stigter en hoofsanger van die group Falling in Reverse, en ook voormalige hoofsanger en stigter van die group Escape The Fate.
Nkhata Bay
Taal
Chichewa is die taal wat in hospitale, kerke, koerante en oor die radio verkies word, hoewel die mense in die Noordelike Streek hoofsaaklik Chitumbuka praat. Tonga is die belangrikste taal in Nkhata Bay se skole; dit word sowat 92% van die tyd gebruik.
Saldanhabaai
Geskiedenis
Saldanhabaai is vernoem na Antonio da Saldanha, die kaptein van 'n skip in Alfonso d' Albuquerque se vloot, wat Suid-Afrika in die jaar 1503 besoek. Aanvanklik dra Tafelbaai in Kaapstad hierdie naam (maar wel in sy Portugese vorm, Agoada de Saldanha), wat eers in 1601 gewysig is na sy huidige benaming. Die naam "Saldanhabaai" is toe oorgedra na die inham aan die weskus.
Woonbuurte
Oorwegend blanke woonbuurte:
Moskou-oblast
Geografie
Moskou-oblast grens aan Twer-, Jaroslawl-, Wladimir-, Rjazan-, Toela-, Kaloega- en Smolensk-oblast. Dit omring ook die Federale Stad Moskou, wat nie deel van die oblast is nie, maar ’n deelgebied uit eie reg.
Leerswerwer
Identifikasie
Die vis word tot 13 cm lank. Die lyf is bleekwit en egalig van kleur. Daar is ses ligte blou kolletjies op elke wang. Die voorste dorsale vin het 'n swart punt.
Mahikeng
Mahikeng (voorheen Mafeking, later Mafikeng ) is die hoofstad van Noordwesprovinsie, Suid-Afrika, met omtrent 49 300 inwoners in 2001. Mahikeng vorm 'n eenheid met Mmabatho, wat voorheen die hoofstad van Bophuthatswana was.
Jessica Williams (aktrise)
Jessica Williams (gebore 31 Julie 1989) is 'n Amerikaanse aktrise, vervaardiger, en skryfster. Sy is bekend vir haar rolle in die rolprente Delivery Man (2013), Hot Tub Time Machine 2 (2015), People Places Things (2015), en The Incredible Jessica James (2017).
Anton Tsjechof
Anton Pawlowitsj Tsjechof (Russies: Анто́н Па́влович Че́хов, ouer spelling Антонъ Павловичъ Чеховъ; – ) was ’n Russiese geneesheer, dramaturg en skrywer wat beskou word as een van die grootste skeppers van kortverhale in die geskiedenis. Tsjechof het in die grootste deel van sy letterkundige lewe as dokter gepraktiseer: "Die geneeskunde is my wettige vrou," het hy eenkeer gesê, "en letterkunde my minnares."
Keerpunte
- Anton Tsjechof
Die dood van Tsjechof se broer Nikolai in 1889 aan tuberkulose het gelei tot ’n Somber storie, wat in daardie September voltooi is, oor ’n man wat aan die einde kom van wat hy besef ’n doellose lewe was. Michail Tsjechof, wat skryf oor sy broer se depressie en rusteloosheid ná Nikolai se dood, het in dié tyd as deel van sy studies in die regte navorsing oor tronke gedoen en Anton Tsjechof, op soek na ’n doel in sy eie lewe, het kort daarna self behep geraak met tronkhervormings.
Nalatenskap
In Tsjechof se leeftyd het die meeste Britse en Ierse resensente nie van sy werk gehou nie; E.J. Dillon het gedink Tsjechof se onbestendige, ruggraatlose, swerwende mense is afstootlik, en R.E.C. Long het gesê Tsjechof se karakters is weersinwekkend en dat Tsjechof "dit geniet het om die laaste stukkies waardigheid van die menslike siel af te stroop". Ná Tsjechof se dood is sy werk in heroënskou geneem. Constance Garnett het met sy vertalings in Engels baie lesers gewen, asook die bewondering van skrywers soos James Joyce, Virginia Woolf en Katherine Mansfield, wie se storie "The Child Who Was Tired" soortgelyk aan Tsjechof se "Vaak" is.
Royal Bafokeng-stadion
Die Royal Bafokeng Sports Palace is 'n rugby-, sokker- en atletiekstadion in Phokeng naby Rustenburg, Suid-Afrika. Die stadion word besit deur die Royal Bafokeng-nasie, vandaar die naam. Dit is in 2000 gebou en het groter bekendheid verwerf gedurende die FIFA Sokker-Wêreldbekertoernooi in 2010.
Nedersakse
Eilande
Die eilande word almal deur vier tipiese landsones gekenmerk – wit duine teen die noordelike rand, waaraan groen heuwels en 'n strepie heideveld aansluit, en die soutagtige weilande (of polders) van die Waddesee in die suide wat tydens vloed oorstroom word.
Eeue lank was die eilande yl bevolkte, geïsoleerde plekke wat oorgelewer was aan die natuurgeweld van die Noordsee. Spiekeroog is die enigste eiland met bosgebiede en staan derhalwe ook as die "Groen Eiland" bekend. Danksy die toerisme is die bewoners in die 19de eeu van hulle armoede verlos.
Vroeë moderne tydperk
Tydens die Dertigjarige Oorlog het die landelike bevolking slegter gevaar as die meeste stadsbewoners; troepe wat deur die plattelandse gebiede getrek het, het veral streke soos Oos-Friesland en die Weservallei verwoes. Die stad Bremen het hom tot 'n neutrale gebied verklaar en in 1646 teen betaling van 100 000 gulden 'n keiserlike diploma verkry waarvolgens die stad voortaan slegs onder die onmiddellike gesag van die keiser gestaan het.
Calman Postma
Jeugjare
"Dikwels moes ons ons na die ete om die klavier skaar om nog tot so negeuur gewyde liedere te sing – hy het dan op die klavier begelei. Daar was ook altyd 'n harmonium in die huis en soggens vroeg (hy het met baie min slaap klaargekom) hoor ons maar weer die heerlike stem van Vader daar in die eetkamer by die harmonium. Sang was die enigste wyse waarop hy ooit aan ander sy gevoel openbaar het – nie doelbewus nie, maar hy het homself dit tog gegun om in sang en musiek geen masker oor sy gevoel te trek nie."
Generaal De Wet
duimnael|regs|180px|Hanekom in die naamrol in Generaal De Wet. Later het Postma ook die historiese drama Generaal De Wet vir Hanekom geskryf. Die première was in April 1938 op Bloemfontein. Minaar-Vos skryf Die Volksblad het ’n loflied daaroor aangehef. Hierna het die geselskap met die stuk op toer gegaan, tot selfs in Suidwes-Afrika. Die stuk het mettertyd in die Unie die wind van voor gekry weens sy sterk anti-Engelse gees. Die rofstoeier Johannes van der Walt, ’n Dopper nes Calman Postma, het selfs een aand saam met vriende na ’n vertoning voor 2 000 mense in Pretoria se stadsaal gegaan om te keer dat "die ander kant", soos hy Engelsgesindes genoem het, "moleste maak". Van die kritiek op die stuk het gekom van M.J. Posthumus en H. Gündelpfennig, resensente van die Afrikaanse Kultuurraad, wat geskryf het: "Ons historiese dramas bestaan ongelukkig nog hoofsaaklik uit bombas, chauvinisme, sedeprekery en melodrama. Generaal De Wet is geen uitsondering nie, nee, dis een van die swakstes van die swakkes." Verbasing is ook uitgespreek dat Hanekom soveel grootsheid aan die gestalte van genl. Christiaan de Wet kon gee aangesien die dramaturg oorwegend ’n "prekerige, bombastiese" dialoog in sy mond gelê het. Toe die Hanekoms nie meer teen so ’n groot vooroordeel kon stry het, het hulle die stuk onttrek, met ’n groot geldelike verlies.
Nedersakse
Deelstaat Nedersakse
Van die komitee se vyf voorstelle is dié van Kopf op 20 September 1946 met 'n tweederdemeerderheid goedgekeur. Met die Britse Militêre Regering in Duitsland se Verordening Nommer 55 van 8 November 1946 is die deelstate Braunschweig, Hannover, Oldenburg en Schaumburg-Lippe verenig tot die nuwe deelstaat Nedersakse.
Hawens
Die seehawe van Eemden het ná die bou van die Dortmund-Eems-kanaal dinamies gegroei en was ná die Tweede Wêreldoorlog die leidende Duitse invoerhawe vir ertse en steenkool. Later het die Rynhawens van Noordryn-Wesfale Eemden in hierdie opsig verbygesteek en vandag beskik die stad oor 'n universele seehawe wat onder meer motors hanteer.
Strzeleckiwoestyn
Die Strzeleckiwoestyn /tʃəˈlɛtski/ is in die verre noordelike streek van Suid-Australië, suid-wes Queensland en westelike New South Wales geleë. Dit lê noord-oos van die Lake Eyre kom, en noord van die Flinders Bergreeks. Twee ander woestyne, die Tirariwoestyn en die Simpsonwoestyn, lê ook in die Lake Eyre Kom.
Die Dingo draadlyn, Birdsville pad, Strzelecki pad, Diamantinarivier, Cooperspruit (Engels:Cooper Creek) en die Strzeleckispruit loop alles deur die woestyn.
Kirgisië
Kirgisië het nege provinsies (область). Die provinsies is:
X-straalkristallografie
Biologiese toepassing
'n Aanvullende tegniek tot X-straaldiffraksie is neutrondiffraksie. Hierdie tegniek is besonder bruikbaar omdat waterstof 'n groot negatiewe verstrooiingskrag het en dus sterk verstrooi. Wat meer is, deur deuterium deur waterstof te vervang, word die grootte en teken van die verstrooiingskrag verander, wat dit moontlik maak om 'n struktuur te ondersoek waarin die verstrooiing verander is sonder 'n verandering in struktuur. Die merk van die molekulêre en sellulêre selorgane met deuterium maak dit moontlik om hul posisie en struktuur geredelik na te spoor.
Shamima Shaikh
Publikasies
Sy het twee manuskripte geskryf,
NG gemeente Warden
duimnael|regs|160px|Ds. J.A. Hurter, net van Maart 1918 tot Mei 1921 Warden se eerste NG leraar. duimnael|links|240px|Die NG kerk Warden, begin volgens [[Folkert Wilko Hesse se plan in 1920, die hoeksteen gelê in 1920, bouwerk onderbreek en voltooi deur Gerard Moerdijk. Die kerk is ingewy op 14 Mei 1924.]] duimnael|regs|200px|Ds. en mev. B.A. Spies was die pastoriepaar van 1921 tot sy eerste aftrede in 1949. duimnael|regs|240px|Ds. en Mev. J.J. de Necker, pastoriepaar van 1949 tot sy aftrede in 1971. duimnael|regs|240px|Ds. en mev. R.C.H. Kemp, pastoriepaar van 1960 tot 1966. duimnael|regs|160px|Ds. H.O. Pienaar was Warden se leraar van 1971 tot 1989. Dié foto is omstreeks 1951 geneem toe hy in sy eerste gemeente, [[NG gemeente Tweeling|Tweeling, gestaan het.]]
Vlag van Togo
Simboliek
Die Togolese vlag lyk baie soos die vlag van Liberië, wat op sy beurt gebaseer is op die vlag van die Verenigde State.
Sergio (carbonado)
Sergio (Portugees: Carbonado do Sergio) is die grootste carbonado (swart diamant) en die grootste ongesnyde diamant ooit gevind. Dit weeg 3167 karaat (633.4 g) en is gevind in die Staat van Bahia in Brasilië in 1895. Soos ander carbonados is dit glo van meteoriese oorsprong.
Sita
Skryfwerk vir volwassenes
Klipsop is ’n bundel sketse wat sy oorspronklik vir die Suid-Afrikaanse Uitsaaikorporasie geskryf het.
Publikasies
Werke wat uit haar pen verskyn sluit in:
Akupunktuur
Evaluering
Uit verskeie studies wat in China en die Weste op konyne gedoen is, blyk dit dat akupunktuur nie net op suggestie gebaseer is nie. Daar is aanduidings dat die naaldstimulasie die breinstowwe endorfiene en enkefaliene vrystel. Die gevolgtrekkings van talle proewe en sistematiese oorsigte van akupunktuur is teenstrydig, wat daarop dui dat dit nie effektief is nie.
19de Oscar-toekenningsaand
Pryse
Hier volg ’n lys van die belangrikste wenners en benoemdes (die wenners word eerste genoem en is in vet druk):
Phokeng
Sport
Die Royal Bafokeng-stadion is tydens die FIFA Sokker-Konfederasiebeker in 2009 en FIFA Sokker-Wêreldbekertoernooi in 2010 gebruik. Engeland se nasionale sokkerspan was in Phokeng vir die duur van die toernooi gesetel gewees.
Kaapstad
Kaapstad (Engels: Cape Town [ˈkeɪptaʊn], Xhosa: iKapa) is saam met Pretoria (die uitvoerende hoofstad) en Bloemfontein (die geregtelike hoofstad) een van die drie hoofstede (as wetgewende hoofstad) van die Republiek van Suid-Afrika en setel van die parlement. Dit is ook die administratiewe en parlementêre hoofstad van die Wes-Kaap en die tweede grootste stad in Suid-Afrika na Johannesburg. Die Kaapstad Internasionale Lughawe is die tweede grootste lughawe in die land na Johannesburg–O.R. Tambo.
Van 'n klein hawe het Kaapstad vinnig tot die grootste stad in Suid-Afrika ontwikkel, wat eers met die goudstormloop aan die Witwatersrand in 1887 deur die nuutgestigte Johannesburg verbygesteek is. Nogtans huisves Kaapstad volgens die sensus van 2011 met 'n bevolking van 1,3 miljoen die grootste Afrikaanssprekende gemeenskap van enige stad in Suid-Afrika. Dit is ook die enigste groot stad in die land waarin bruin Suid-Afrikaners 'n relatiewe meerderheid van die bevolking vorm.
Die 19de eeu – begin van die Britse bewind
Die ontdekking van die diamant- en goudvelde in die binneland in die tydperk tussen 1870 en 1890 het die ekonomiese swaartepunt van Suider-Afrika na die Noord-Kaap en die Witwatersrand verskuif, tog het Kaapstad voordeel getrek uit die groeiende handel met Britse oorsese gebiede en tot Suid-Afrika se grootste hawe ontwikkel. Daarnaas het 'n verskeidenheid nywerhede hulle in die stad gevestig.
Die historiese middestad
Ná die voltooiing van die kasteel is die ou vesting afgebreek om plek te maak vir 'n paradeplein van die VOIK-soldate; sodoende het die plein ook sy huidige naam gekry. Dit is daarna ook vir markte, teregstellings en volksfeeste gebruik. Later het hier ook betogings plaasgevind. Die Parade is derhalwe ook in latere eeue, toe die stad uitgebrei is, nie aangetas nie. Teen die middel van die 19de eeu is selfs 'n spoorweg, wat na die hoofstasie wes van die plein gelei het, op die Parade aangelê.
Die oprigting van Kaapstad se Raadsaal, waarvan die hoeksteen op 29 Augustus 1900 deur die destydse burgemeester Thomas Bell gelê is en waar die eerste raadsvergadering op 27 Julie 1905 plaasgevind het, en die markgeboue en -stalletjies aan die weskant het ook die aanleiding tot die laaste groot ombou van die plein gegee. Die Raadsaal, wat in die Italiaanse Renaissance-boustyl ontwerp is, het sy ou voorloper op Groenmarkplein vervang. Die sandsteen vir die fasade is uit die Suid-Engelse stad Bath ingevoer. Deesdae word hierdie waardevolle boumateriaal, wat slegs vir 'n klein aantal geboue in die land ingespan is, veral deur Kaapstad se winterstorms en lugbesoedeling bedreig. Omvattende herstelwerk het in 1979 plaasgevind.
Distrik Ses
As gevolg van die beleid van rasseskeiding is baie swart bewoners al teen die begin van die 20ste eeu uit Distrik Ses verdryf. Maar ook baie meer welgestelde burgers het na die suidelike voorstede van Kaapstad begin verhuis. Die distrik het uiteindelik 'n krotbuurt geword, wat volgens die Wet op Groepsgebiede van 1950 op 11 Februarie 1966 tot 'n blanke gebied verklaar, ontruim en gesloop is.
Die kleurling- en swartbevolking van die distrik – sowat 60 000 mense – is in die tydperk tussen 1968 en 1982 na die Kaapse Vlaktes verskuif. Veral die plaaslike handelaars is baie hard getref deur hierdie gedwonge verskuiwing. Hulle het hul klante, wat vanweë Distrik Ses se gunstige ligging naby die stadsentrum hul inkopies hier gedoen het, skielik verloor en was nou grotendeels genoodsaak om hul besighede te sluit. 'n Deel van die distrik is hernoem tot Zonnebloem; hier is onder meer die Kaapse Technikon opgerig. Weens plaaslike en internasionale druk, wat op die destydse blanke regering uitgoefen is, is die herontwikkeling van die gebied tot 'n woongebied vir blanke Kapenaars uitgestel. Die meeste blanke bewoners van Kaapstad was gekant teen die sloping van die ou Distrik Ses en het gevolglik nie belanggestel daarin om huise of woonstelle hier te koop nie. In 1979 is die hele stadsbuurt gesloop, en ook blanke inwoners is gedwing om Distrik Ses te verlaat. Die puin is vir die uitbou van Kaapstad se hawe gebruik.
Die Georgiaanse, Victoriaanse en Art déco-boustyl
In Kaapstad is veral Langstraat met sy netjies gerestoureerde bont huise 'n mekka vir liefhebbers van die Victoriaanse styl. Ryk versierde balkonne, wat op pilare rus, herinner aan die tipiese argitektuur van die Amerikaanse Suide. Groenmarkplein pronk met 'n verskeidenheid huise in die Art déco-boustyl soos die Ou Poskantoor in Darlingstraat, wat tussen 1938 en 1940 met granietstene uit die Kaapland en Transvaal gebou is, en die Ou Mutual-gebou met skulpture wat die geskiedenis, flora, fauna en mense van Suid-Afrika uitbeeld. Die grondverdieping staan oop vir die publiek.
Munisipale verkiesing in 2006
Die DA het in die munisipale verkiesing, wat in 2006 in Suid-Afrika gehou is, as die sterkste enkele party te voorskyn getree wat 90 van 210 setels verower het, nog voor die African National Congress (ANC) met 81 setels, alhoewel geen party 'n algehele meerderheid behaal het nie. Danksy 'n byverkiesing het die DA sy totale aantal setels intussen tot 91 verhoog. Nadat die Onafhanklike Demokrate tot die koalisie toegetree het, het die DA daarin geslaag om sy meerderheid in die stadsraad tot 22 setels te verhoog.
Toerisme
Kaapstad het sedert die eerste demokratiese verkiesing in Suid-Afrika in die jaar 1994 een van die wêreld se gewildste reisbestemmings geword. Fasiliteite vir 'n groot aantal sportsoorte, talle winkels, die toeristeroete van die Kaapse Skiereiland en die wynstreke van die omgewing asook die ryk fauna en flora maak van die stad Suid-Afrika se vernaamste toeristebestemming. Die toerismebedryf genereer in die provinsie Wes-Kaap 'n jaarlikse inkomste van 1,5 miljard VSA-$. Die meerderheid van die toeriste kom uit oorsese lande soos die Verenigde Koninkryk, die Verenigde State en Duitsland.
Kookkuns
Die Kaaps-Hollandse en Oos-Indiese kookkuns het al vroeg saamgesmelt om 'n verskeidenheid tipies Kaapse geregte soos bobotie en sosaties te skep wat met tipies Oos-Indiese speserye gekruie word. Van die kruie, wat deur slawe die land binnegebring is, het goewerneur Van Riebeeck reeds laat aanplant, waaronder vinkel en anys. Kaaps-Maleise invloede word ook sigbaar in moderne Kaapse spesialiteite soos pizza met vars botterneut of samoesas, velletjies deeg wat tot driehoekige pakkies gevorm en met 'n vulsel van gemaalde beesvleis, hoendervleis of groente gevul en diepgebraai word. Samoesas is ook 'n gewilde wegneemete. Waterblommetjies is 'n gesogte Kaapse vleikos wat veral vir bredies met vleis en groente gebruik word.
Kaapstadse Boekeskou
Die eerste Kaapstadse Boekeskou (Engels: Cape Town Book Fair), waaraan 400 uitgewerye uit 26 lande deelgeneem het, het in Junie 2006 in samewerking met die Frankfurtse Boekeskou plaasgevind en sowat 20 000 besoekers gelok. In 2008 het die boekeskou met 57 000 besoekers 'n nuwe rekord behaal. Byna 300 uitstallers uit 31 lande het deelgeneem.
2021 Formule Een-seisoen
Pirelli was weereens die enigste bandverskaffer vir die 2021-seisoen.
Aucklandparkse Laerskool
Die skool se geskiedenis strek terug tot 1905 met die stigting van die Melville School. Aanvanklik is klasse in tente gehuisves en toe in ’n woonhuis, tot die eerste skoolgebou in Tweede Laan in 1909 betrek is. Reeds in 1913 moes bykomende klaskamers gebou word. Destyds was die onderrigmediums Hollands en Engels in dubbelmediumklasse tot gr. 6. Nadat die skool weer te klein geword het, is van die klasse gehuisves in die NG gemeente Melville (gestig in 1920) se kerksaal in Vierde Laan. Omdat die skool steeds aanhou groei het, is die Hollandse klasse oorgeskuif na die nuwe Afrikaansmediumskool Aucklandparkse Laerskool, ook bekend as die Aucklandparkse A.M. Skool. Die volgende amper 70 jaar lank het twee laerskole dus in die omgewing bestaan: die Engelstalige Melville Primary School en die Afrikaanstalige Aucklandparkse Laerskool. Mnr. H. le Roux. Aucklandpark se eerste skoolhoof, het die huidige skoolgebou se hoeksteen op 8 Junie 1940 gelê.
Mynbou
Produksie
Die taak van 'n myngeoloog is om geologiese data oor mineraalafsettings wat ontgin kan word te ontleed, sodat voorspel kan word waar om verder te myn en wat die geraamde gehalte van die erts sal wees.
Geskiedkundige oorsig
Vroeë ontdekkingsreisigers langs die Suid-Afrikaanse kus is opdrag gegee om die legendariese ryk van Monomotapa te probeer opspoor, waar daar volgens oorlewering ryk goudafsettings en mynbedrywighede was. Hoewel die ryk blykbaar in die teenswoordige Zimbabwe was, het die kaarte van die vroeë reisigers melding gemaak van Vigiti Magna, Davagul, en ander stede wat geleë was aan 'n rivier wat naby Kaap Agulhas in die see sou gevloei het. Een van die kaarte is toegelig deur Johann van Linschoten, ŉ Nederlandse reisiger wie se werk aan Jan van Riebeeck bekend was. Van Riebeeck het dit dus as deel van sy taak beskou om met Monomotapa in aanraking te kom.